नई दिल्ली। हरतालिका तीज व्रत शिव आैर पार्वती की तरह सदैव एक दूसरे को जीवनसाथी के रूप में पाने की कामना से रखा जाता है। पंडित दीपक पांडे बता रहे हैं इस महाव्रत का विधान। भाद्रपद मास की शुक्ल पक्ष की तृतीया को हरतालिका तीज व्रत मनाया जाता है। इस वर्ष यह व्रत 12 सितंबर 2018 को पड़ रहा है। एेसी मान्यता है कि इस व्रत को करने से कन्याओं को मनोकूल वर तथा सौभाग्यवती महिलाओं को अखंड सौभाग्य की प्राप्ति होती है। इस दिन प्रातः काल स्नान आदि से निवृत होकर स्त्रीयों को हरतालिका तीज एवं व्रत करने का संकल्प लेना चाहिए। तत्पश्चात पूरे दिन निराहार रहना चाहिए।